РАН БОСИЛЕК

ВРАБЧЕТА, ВРАБЧЕТА ПРОДАВАМ!

chitanka.info

Хитрец вързал десетина диви петли на една пръчка, сложил ги на рамо, тръгнал по улицата и завикал:

— Продавам врабци, врабци! Който купи, доволен ще остане. Евтино ги давам!

Срещнал го богат минувач. Попитал го:

— Колко ги продаваш, приятелю?

— Пет за една жълтица!

На минувача се видели доста евтини толкова хубави диви петли, извадил една жълтица и я дал на продавача.

Хитрецът бръкнал в торбата си, гдето имало няколко врабчета, извадил ги, подал ги на купувача и рекъл:

— Ето ти пет врабци за една жълтица.

— Ами защо мъкнеш тия диви петли, като продаваш скрити врабци? — попитал богатият минувач.

— За да привличам други диви петли, които ме мислят за глупав, а сами са по-глупави от мене.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги